Felvidék.ma

XIX. Csengő Énekszó – a szlovákiai magyar gyermek- és ifjúsági kórusok országos fesztiválja
2024-09-27 - 2024-12-19
A Szlovákiai Magyar Társadalmi és Közművelődési Szövetség – Csemadok Országos Tanácsa, valamint a Szlovákiai Magyar Zenebarátok Társasága meghirdeti és karöltve a Csemadok Érsekújvári Területi Választmányával,a Csemadok Érsekújvári Alapszervezetével,Szlovákiai Magyar Művelődési Intézettel (Dunaszerdahely), Érsekújvár Városa támogatásával 2025. június 5 – 6-án Érsekújvárban megrendezi a szlovákiai magyar gyermek- és ifjúsági kórusok országos seregszemléjét, a XIX. Csengő Énekszó fesztivált.
Szervezési tudnivalók
A XIX. Csengő Énekszó fesztiválon szeretnénk valamennyi benevező kórust szerepeltetni. Előzetes válogatásra csak abban az esetben kerül sor, ha a jelentkezők száma túllépi a kétnapos műsorterv kereteit és a rendezvény anyagi lehetőségeit.
Helyszín: Érsekújvár – Lovarda (Cisársko – kráľovská Jazdiareň, Kasárenská, 940 02 Nové Zámky)
Időpont:

június 5. (csütörtök) az I. és a III. kategória
június 6. (péntek) a II. és IV. kategória

Közös éneklés:

az I. kategóriában szereplő kórusok számára a fesztivál után
a II-III-IV. kategória szereplői számára május 30-án az esti Gálahangversenyen, amelyen minden kórus fellép. Az ott elhangzó műveket a szakmai zsűri választja ki.

Nevezési díj
Az egyre korlátozottabb állami támogatás miatt a szervezőbizottság kórusonként 50.-€ nevezési díjat hagyott jóvá, amelyet a következő bankszámlára kell átutalni:
Maďarská spoločnosť priateľov hudby č.ú. [REDACTED] GIBASKBX Slovenská sporiteľňa – varibiálny symbol05060625, špecifickýsymbol 0308.
A befizetési bizonylat másolatát kérjük címünkre 2025. március 28-ig elküldeni.

A benevező kórusok négy kategóriában szerepelnek:

kategória – az alapiskolákban működő alsó tagozatos kórusok (1-4. évfolyam). A kórustagok életkorának alsó határa nincs meghatározva. A kórus létszámának 10%-a egy évvel átlépheti az I. kategória felső korhatárát.
kategória – az alapiskolák felső tagozatos tanulóiból álló kórusok (5-9. évfolyam), ill. a nyolcosztályos gimnáziumokban a megfelelő évfolyamok kórusai. A kórustagok életkorának alsó határa nincs meghatározva. A kórus létszámának 10%-a egy évvel átlépheti a II. kategória felső korhatárát.
kategória – a középiskolák kórusai
kategória – a művészeti alapiskolák kórusai

A műsorral kapcsolatos tudnivalók:

Műsoridő (tiszta műsoridő)
kategória: maximum 12 perc
kategória: maximum 12 perc

III. kategória: maximum 15 perc

kategória: maximum 15 perc
A műsor:

Kötelező mű egyik kategóriában sincs.
Javasoljuk viszont a műsor minél változatosabb összeállítását – a régi zenétől kezdve a népdalfeldolgozásokon át a kortárs zeneművekkel bezárólag.

Közös számok
kategória:

Népi gyermekjáték-füzér Méhes Katalin összeállításában

II – III – IV. kategória:

Népdalcsokor
Kodály Zoltán – Berzsenyi Dániel: A magyarokhoz

Értékelés
A kórusokat a szakmai zsűri teljesítményük és elért pontszámaik alapján rangsorolja. A kórusok teljesítményét és a karvezetők munkáját a zsűri egyenként értékeli és szakmai tanáccsal látja el.

Szállás – étkezés

Szállás:

A távolból érkező kórusoknak szállást biztosítunk. A III. kategória közelről érkező kórusai (amennyiben a csütörtöki szállás kiadásait nem lesz módunkban téríteni) a verseny után hazautaznak, majd pénteken a gálára visszatérnek. Útiköltség térítése a pályázat elbírálásától függ.

Étkeztetés:

Étkeztetést feltehetően minden kórus számára biztosítunk.

A benevezés módja:
Jelentkezni kizárólagosan elektronikus úton, az alábbi linken lehet.
A pontosan kitöltött elektronikus jelentkezési lapot kérjük 2024. december 19-ig visszaküldeni. A nevezések beérkezte után a közös számok kottaanyagát minden kórusnak elküldjük.

Bővebb tájékoztatás:
Szakmai tájékoztatás: Szalay Szilvia e-mail: sziszo@osbkn.sk
Szakmai tájékoztatás: Kazán József e-mail: kazanjozsef48@gmail.com
Szervezéssel kapcsolatos tájékoztatás: Danczi József: cstvujvar@gmail.com

Kedves Kollégák!
Ezúton is kérünk Benneteket, saját rendezvényeiteken is emlékezzetek meg Farkas Ferenc születésének 120., halálának 25., valamint Bartók Béláról, halálának80. évfordulója kapcsán. A róluk való legméltóbb megemlékezés az lesz, ha megszólaltatjátok műveik valamelyikét.
További kéréseink:

Szeretnénk, ha a Csengő Énekszó továbbra is a kóruséneklést motiváló, egymást lélekben erősítő baráti találkozás lenne.
Ha az általatok vezetett kórus kerek évfordulóhoz érkezett, a műsorfüzetben megjelenő jellemzésben ezt emeljétek ki, hogy Érsekújvárban, a fesztiválon a többi kórus előtt köszönthessük munkátokat, Benneteket.
A közösen előadásra kerülő művek kiválasztását a kicsinyek esetében annak eljátszhatósága, a nagyoknak szánt műveknél szerzőik kerek évfordulója indokolja. Arra kérünk mindenkit, hogy a közös művek betanítására nagyobb hangsúlyt helyezzetek: érjük el, hogy az összkarban álló valamennyi énekes tudja a szólamát.
Ne feledd, hogy saját repertoárodat az összkari művek által is gazdagíthatod!

A Kárpát-medencei Tehetségkutató Alapítvány pályázata
2024-10-14 - 2024-12-02
A Kárpát-medencei Tehetségkutató Alapítvány tehetségeket támogató programja első lépéseként várja olyan, Kárpát-medencei, kiemelkedő tehetségű, 14 és 30 év közötti, nappali tagozatos képzésben résztvevő fiatalok jelentkezését, akik: a jövőjüket startupban képzelik el, kimagasló tanulmányi eredménnyel rendelkeznek, országos, illetve nemzetközi innovációs, tanulmányi, művészeti és sportversenyeken dobogós helyezést értek el, kutatási eredményeiket publikálták, kreatívak, számos területen az új megoldásokat látják, motiváltak, szorgalmasok, kitartóak, áldozatkészek, elkötelezettek céljaik megvalósításában, bár nem vettek részt, illetve nem szereztek dobogós helyet tanulmányi versenyeken, de úgy érzik, kiemelkedően tehetségesek és a jövőjüket startupban képzelik el.
Az Alapítvány által kiválasztott fiatal tehetségek egyénre szabott támogatásban részesülnek, melyhez az innováció felé való orientálás is hozzátartozik. Ennek során minden diák azt kapja, amire leginkább szüksége van a tehetsége kibontakoztatásához, a sikeres startup megvalósításához, mely minden esetben tartalmaz mentori támogatást.
Jelentkezni a www.kmta.hu oldalon, a regisztráció menüpontban lehet. További információ az erdeklodes@kmta.hu e-mail címen.
Jelentkezési határidő december 2-a éjfél.
A KMTA célja, hogy olyan innovatív és inspiráló környezetet teremtsen, amely támogatja a tehetségek felismerését és fejlesztését. Programjaink középpontjában a fiatalok képességeinek kibontakoztatása és az önálló gondolkodás elősegítése áll, különös tekintettel a startup alapításra és vállalkozói készségekre.
Hiszünk abban, hogy a megfelelő mentorálás, képzés és együttműködés révén a fiatal tehetségek képesek lesznek új, értékteremtő megoldásokat hozni a jövő kihívásaira. Célunk, hogy támogassuk a jövő vezetőit és innovátorait, hogy ők maguk is hozzájáruljanak a társadalom és a gazdaság fejlődéséhez.
További részletek ITT olvashatóak.

Mesék a karácsonyfa alól
2024-11-02 - 2024-11-30
Téli mesék megírására írt ki pályázatot Mesék a karácsonyfa alól címmel a Csukás Meserádió, a műveket november 1. és november 30. között várják. A meseíró pályázat témája olyan téli mese megírása, amelynek meghatározó részét alkotja egy állat, egy mesés helyszín vagy az író számára kedves személy.
A pályázatra gyerekek és felnőttek egyaránt elküldhetik műveiket írott formában vagy hangfájlként is a csukasmeseradio@mtva.hu e-mail címre november 30-ig.
A hanganyagként is elküldött mesét ajándékkal jutalmazzák majd – ígérik.
„Ez egy olyan varázslatos pályázat, ahová gyerekek és felnőttek is egyaránt pályázhatnak. A legszebb történeteket neves színészek olvassák majd fel a Csukás Meserádióban” – fogalmaznak a pályázat kiírói.
A mesék hossza maximum három oldalas lehet. Postai úton, levélben a 1037 Budapest, Kunigunda útja 64. címre várják a műveket a Csukás Meserádió szerkesztőségének címezve, „Mesék a karácsonyfa alól” megjelöléssel, a küldő nevét, címét, életkorát és a pályázat címét is feltüntetve rajta.
Az eredményhirdetésre 2024. december 16-án kerül sor Az Esti mese – Csillagok esti mesefényben című műsor után. A legszebb történeteket neves színművészek olvassák majd fel a Csukás Meserádióban. A felnőtt és a gyermek kategória első helyezettjei az M2 Gyermekcsatornán a Csillagok esti mesefényben című televíziós műsorban látják majd viszont a meséjüket december 24-én és 25-én este.
A kategóriák második helyezettjei szenteste, a Csukás Meserádió Esti mese – Csillagok esti mesefényben című ünnepi adásában hallgathatják meg az általuk írt művet. A harmadik helyezettek meséjét karácsony másnapján szintén a Csukás Meserádióban mutatják be.
A pályázat részletei a www.csukasmeseradio.hu weboldalon találhatóak meg.
A Csukás Meserádió első kreatív pályázatára több mint kétezer alkotás érkezett, ez a siker késztette Magyarország első meserádióját egy újabb felhívásra.

XXXII. Tompa Mihály Országos Versenyt
2024-11-05 00:00 - 2025-02-07 23:59 (Europe/Budapest)
A Csemadok Országos Tanácsa megbízásából a Csemadok Érsekújvári Területi Választmánya, a Szlovák Köztársaság Oktatási, Kutatási, Fejlesztési és Ifjúsági Minisztériumával, a Szlovákiai Magyar Pedagógusok Szövetségével, a Szlovákiai Magyar Szülők Szövetségével, a Csemadok területi választmányaival és a Szlovákiai Magyar Művelődési Intézettel közösen meghirdeti a XXXII. TOMPA MIHÁLY ORSZÁGOS VERSENYT az amatőr /nem hivatásos / vers-és prózamondás, verséneklés műfajban.
A VERSENY KATEGÓRIÁI:
I. kategória: az alapiskolák 1–3.évfolyamai; II. kategória: az alapiskolák 4–6. évfolyamai/ a 8 éves gimnáziumok 1. évfolyama; III. kategória: az alapiskolák 7–9. évfolyamai / a 8 éves gimnáziumok 2–4. Évfolyamai; IV. kategória: középiskolások / a 4 éves gimnáziumok, szakközépiskolák, a 8 éves gimnáziumok 5–8. Évfolyamai; V. kategória: egyetemisták, felnőttek (korhatár nélkül); VI. kategória: énekelt versek, 12 éves kortól egyénileg vagy csoportban.
A VERSENY FORDULÓI ÉS TERVEZETT IDŐPONTJAI:

osztály és iskolai versenyek megrendezésének határideje: 2025. február 7-ig
egyetemi, körzeti- és járási versenyek: 2025. március 10-ig
országos elődöntők: 2025. március 28-ig (Szenc, Galánta, Komárom, Tornalja, Rozsnyó)
országos döntő: 2025. április 23-25., Érsekújvár

SÁVMINŐSÍTÉS:

járási szinten érvényben van a sávrendszer, amelynek értelmében arany sávos besorolást a továbbjutási keretszámnak megfelelő számú versenyző kap
ugyanez az elv érvényesül az országos elődöntőkön is
az ezüst és bronz sávok számának odaítéléséről a zsűri dönt
az országos döntőn az arany, ezüst és bronz sávok odaítéléséről a zsűri dönt Az országos döntő díjai:
1., 2., 3.- díj – kategóriánként
különdíj a hazai szerző művét mondó legsikeresebb előadónak
a zsűri különdíja
szerzői, előadói díj (VI. kategória)

NEVEZÉSI HATÁRIDŐK: 2025. február 7.
További részletek ITT találhatóak.

Megnyílt a Pro Filii Alapítvány 2024. évi IV. negyedévi pályázati ciklusa
2024-11-14 - 2024-11-30
Pro Filii Alapítvány pályázatot hirdet civil és nonprofit szervezetek, valamint magánszemélyek számára olyan közösségi célokat szolgáló, közérdekű, vagy humánus okokból megvalósítandó tevékenységek, civil kezdeményezések támogatására, amelyek hozzájárulnak a Magyarországon és a határon túli magyar lakta településeken élők vagy azok egy csoportja – kiemelten a gyermekek – egészségügyi helyzetének, életmódjának, esélyegyenlőségének javításához, segítik a szociálisan és egészségileg hátrányos helyzetűek életminőségének javítását, emelik hazánk szellemi-, művészeti-, kulturális- és sportéletének színvonalát.
Az elbírálás során előny, ha a pályázati program célcsoportja egészségügyi-, szociális- vagy más okból hátrányos helyzetű gyermek(ek), a program közvetlen elérése minél szélesebb körű, illetve hatása mélyebb.

A pályázatokat kizárólag elektronikus úton (online), a www.profilii.hu weboldalon keresztül lehet beküldeni 2024. november 30-ig.

2025. évi Értékteremtő Közösségekért díj
2024-11-14 - 2024-11-30
A Miniszterelnökség – a Miniszterelnökséget vezető miniszter által adományozható elismerésekről szóló 15/2015. (III. 11.) MvM rendelet alapján – felhívást tesz közzé a 2025. évi Értékteremtő Közösségekért díj adományozására vonatkozóan.
A díj annak az egyesülési jogról, a közhasznú jogállásról, valamint a civil szervezetek működéséről és támogatásárólszóló 2011. évi CLXXV. törvény 2. § (6) bekezdés b) és c) pontja szerinti szervezetnek, valamint határon túli civil szervezetnek adományozható, melynek értékteremtő, értékmegőrző tevékenysége példaértékű, továbbá annak a természetes személynek, aki a közösség vagy közösségek ilyen irányú tevékenységét elősegíti, támogatja, vagy munkájával hozzájárul a civil szervezetek magas színvonalú működéséhez.
A díj évente egy természetes személy és egy civil szervezet részére adományozható.
A díj posztumusz is adományozható.
A díj átadására 2025. február 3-án, a Civilek Napja alkalmából kerül sor. A díjazott emlékérmet, az adományozást igazoló oklevelet, valamint 1.500.000 Ft összegű pénzjutalmat kap.
A díj adományozására a Miniszterelnökség által közzétett felhívás alapján bárki tehet javaslatot. A beérkező javaslatokat a civil és társadalmi kapcsolatokért felelős helyettes államtitkár által vezetett bíráló bizottság véleményezi, rangsorolja és tesz javaslatot a Miniszterelnökséget vezető miniszternek az adományozásra.
A díj adományozására vonatkozó javaslatok elektronikus úton történő benyújtásának határideje: 2024. november 30. (szombat), 23:59.
A javaslatok kizárólag a nevezett mellékletek (javaslat, nyilatkozat, szakmai életút) csatolásával, elektronikusan küldhetőek az alábbi címre: civil@me.gov.hu. Hiánypótlásra nincs lehetőség.
További részletek ITT olvashatóak.

Új felhívások a Nemzeti Együttműködési Alap keretében
2024-11-14 - 2024-12-13
Értesítjük a civil szervezeteket, hogy 2024. november 12-én megjelentek a Miniszterelnökség által biztosított forrásból a Nemzeti Együttműködési Alap 2025. évi pályázati kiírásai.
A „Civil szervezetek működésének biztosítására vagy szakmai programjának megvalósítására és működésének biztosítására fordítható összevont támogatás 2025.” című, NEAO-KP-1-2025 jelű és a „Helyi és területi hatókörű civil szervezetek egyszerűsített támogatása 2025.” című, NEAG-KP-1-2025 jelű pályázatainak célja a civil szervezetek alapcél szerinti közösségteremtő, a közösség érdekében végzett tevékenységéhez kapcsolódó költségeinek biztosítása, a civil társadalom erősítése, a civil szervezetek társadalmi szerepvállalásának segítése a működési költségeihez való hozzájárulás, illetve szakmai programjai megvalósításának támogatása révén.
A pályázatok beadási időszakai:
A „Civil szervezetek működésének biztosítására vagy szakmai programjának megvalósítására és működésének biztosítására fordítható összevont támogatás 2025.” című kiírások tekintetében: 2024. november 12. 10.00 – 2024. december 12. 14.00 között.
A „Helyi és területi hatókörű civil szervezetek egyszerűsített támogatása 2025.” című pályázati kiírás tekintetében: 2024. november 14. 10.00 – 2024. december 13. 12.00 között.

A pályázatok lebonyolításával kapcsolatos feladatokat a Bethlen Gábor Alapkezelő Zrt. látja el.
A pályázatokat a Nemzetpolitikai Informatikai Rendszeren keresztül (NIR) lehet benyújtani.
További részletek ITT olvashatóak.

A Csemadok esszéíró pályázata
2024-11-15 - 2024-12-31
A Csemadok Országos Elnöksége 2024-ben is meghirdeti ESSZÉÍRÓ PÁLYÁZATÁT az általános iskolák felső tagozata (I. kategória), a középiskolások (II. kategória) és a felnőtt nemzedék (III. kategória) számára. Az esszék tárgya az anyanyelvhez és szülőföldhöz való ragaszkodás, a nemzeti identitás kérdésköre, illetve a kisebbségi sors vállalása.
A pályázó alkotók az alábbi kötelezően választható témák köré fűzhetik gondolataikat:

„Egyetlen hazánk van. Ez a magyar nyelv.” (Kányádi Sándor)
„Nem elég magyar anyanyelvűnek születnünk. Tanulnunk kell a nyelvünket a sírig.” (Nagy László)
„Anyanyelv. Nem véletlen, hogy a világ népeinek nagy részénél a nyelv fogalmát és jelentését az anyához kötik. A születés csodájához, az emberi test melegéhez, a szeretet mélységeihez, a hűséghez, a féltéshez, a befogadáshoz, a teremtéshez. Az anyanyelv öröklött vagyonunk, sejtjeinkbe szövődő tulajdonunk, az anyanyelv egyenlő vállalt önmagunkkal.” (Dobos László)

„Addig vagyunk magyarok, amíg magyarul beszélünk, magyarul gondolkodunk, magyarul tanulunk.” (Kányádi Sándor)
„Mért pattanna el csodálatos anyanyelvünk, egész életünket bearanyozó, elviselhetővé tevő, bizony másokban néha irigységet is ébresztő magyar kultúránk, ha ennyien törődünk vele, ennyien vigyázunk rá szerte a Kárpát-hazában.” (Dudás Károly)
„…én halálig kérdezem kíváncsian, mennyit érek én,
hogy itt születtem, s élek Európa kellős közepén?” (Gyurcsó István)

A témákat bármelyik életkorba tartozó alkotó választhatja, de az értékelésre kategóriánként kerül sor. Az alkotások terjedelme minimum 2- maximum 5 A4-es oldal (12-es betűnagyság, 1,5 sorköz).
A nyertes pályaművek alkotói könyvjutalomban részesülnek, illetve az esszéket közzétesszük a Csemadok Első Kézből című lapjában, illetve a Felvidék.ma hírportálon.
A pályázat eredményhirdetésére a Csemadok Országos Tanácsa központi ünnepségén, 2025 januárjában, a Magyar Kultúra Napján kerül sor, Galántán, ahol elhangzik a fődíjas pályamű.
Az esszéket az alkotó nevének, a kategóriájának és elérhetőségeinek feltüntetésével kérjük a következő elektronikus címre továbbítsák PDF formátumban:
szorvanyprogram@gmail.com
Beküldési határidő: 2024. december 31.

Megjelent a Kőrösi Csoma Sándor Program déli féltekére szóló új
2024-11-25 - 2024-12-10
Megjelent a diaszpóra magyarságát segítő Kőrösi Csoma Sándor Program új pályázati felhívása, amelynek keretében a déli félteke országainak magyar közösségeihez lehet ösztöndíjasként jelentkezni – közölte Nacsa Lőrinc, a Miniszterelnökség nemzetpolitikáért felelős államtitkára.
Kiemelte: a 2013 óta működő program célja, hogy kiküldött ösztöndíjasokon keresztül segítsék a világon szétszórtságban élő magyarságot, erősítsék a diaszpórában élő magyar közösségek magyar identitását és kapcsolatait az anyaországgal.
Hozzátette, a programra idén is a nemzet iránt elkötelezett, közösségszervező tevékenységekben jártas személyek pályázatait várják.
Kiemelte: az ösztöndíjprogramban való részvételre az jogosult, aki a pályázat benyújtásának időpontjában tizennyolcadik életévét betöltötte, büntetlen előéletű, magyar állampolgár, legalább középfokú iskolai végzettséggel rendelkezik, emellett cserkész, hagyományőrző, oktató, nevelő, valamint egyéb közösségszervező tevékenységekben aktívan részt vesz.
Nacsa Lőrinc ismertette: az új felhívás célterülete Latin-Amerika (Argentína, Brazília, Chile, Kolumbia, Paraguay, Uruguay, Venezuela), a Dél-afrikai Köztársaság, Ausztrália és Új-Zéland.
ő
Jelentkezni 2024. november 25-től 2024. december 10-én éjfélig lehetséges.
A pályázat benyújtása a pályázók és a fogadószervezetek részéről is elektronikus úton történik a kulhonimagyarok.hu vagy a korosiprogram.hu oldalon keresztül.
Az államtitkár felidézte: a 2013-ban indított Kőrösi Csoma Sándor Program, valamint a mintájára 2015-ben létrehozott Petőfi Sándor Program a nemzetpolitikai terület legsikeresebb programjai közé tartoznak. A két program keretében már több mint 1000 ösztöndíjas segítette a magyar szervezetek munkáját a diaszpórában és a szórványban.

XXVII. Mérföldkövek
2024-11-30 09:00 | Kultúrház, Nagycétény, Szlovákia
A Pro Patria Honismereti Szövetség, a Csemadok Országos Tanácsa, a Csemadok Érsekújvári Területi Választmánya, a Csemadok Udvardi Alapszervezete, Udvard Község Önkormányzata és a somorjai Bibliotheca Hungarica közösen szervezi meg november 30-án, szombaton 9.00 órai kezdettel a XXVII. Mérföldkövek című szlovákiai magyar helytörténészek országos találkozóját az udvardi kultúrházban.
A részletes program:
9:00 – Megnyitó, a kitelepítettek és deportáltak emlékoszlopának megkoszorúzása
9.15 – Története megírásra vár (a Csemadok szerepe a (cseh)szlovákiai magyarság történetében)
9:30 – A Patria Díj átadása
9.45 – Fiatal helytörténészek bemutatkozása (a 2024. évi Kincskereső Konferencia szereplői)
Kávészünet
10.30 – Roncz Melinda: A nyomtatott szó közösségformáló ereje – Csemadokos kiadványok a Bibliotheca Hungarica gyűjteményeiben
10.50 – Varga László: Tapasztalataim a Csemadok-történetek feldolgozásása kapcsán
11.15 – Kiss Beáta: Rendszer és váltások (Társadalmi viharok csemadokos jegyzőkönyvek tükrében)
11.35 – Duba Ernő: Karrier Vámbéry Ármin árnyékában: Ömer Ferídun (Elek Jónás) kalandos élete
12:00 – Hozzászólások, vita
12.30 – Zárszó, ebéd

Csodaszép hópehely - alkotóműhely a rimaszombati múzeumban
2024-11-30 09:00 - 17:00
A Gömör-Kishonti Múzeum
szombaton 2024. november 30-án 9:00 és 17:00 óra közöttmegnézhetik a Jégkorszak és A gubakészítés hagyománya Gömör-Kishontban és készítsenek téli dekorációt filcből Mindenkit sok szeretettel várnak A kiállítás megvalósítását a Nemzeti Kulturális Alap támogatta.A kiállítás a Magyar Természettudományi Múzeum vándorkiállítása. A kiállítás megvalósítását a Művészeti Alap közpénzekből támogatta. Köszönjük.Zriaďovateľ: Banskobystrický samosprávny kraj / A múzeum fenntartója – A Besztercebányai Önkormányzati Kerület

13. Bősi karácsonyi kézműves vásár
2024-11-30 10:00 | Művelődési Központ, Naszvad, Szlovákia
November 30-án, szombaton 10.00 órai kezdettel szervezik meg 13. Bősi karácsonyi kézműves vásárt a bősi művelődési központban.
· Adventi fotósarok Bátky Tamással: 10:00-től 17:00-ig
· Csemadok kézműves műhely gyermekeknek a Zöld teremben: 10:00-tól 14:00-ig
· Kuttyomfitty társulat: Betlehem Csillaga énekes, táncos bábjátéka gyermekeknek:11:00-tól
· Ünnepi dalok az Eufónia előadásában: 15:00-tól
· DEJA VU világzenei koncertje:16:00-tól

Adventi kézműves vásár
2024-11-30 15:00
November 30-án, szombaton 15.00 órai kezdettel szervezik meg az adventi kézműves vásárt Ajnácskőn.
További információk ITT olvashatóak.

Színház: Portugál
2024-11-30 17:00
November 30-án, szombaton 17.00 órai kezdettel mutatják be a Kassai Thália Színház társulata a Portugál című darabot Kecsőn.
Rendező Dudás Péter.

Felvidéki Magyar Advent
2024-11-30 17:00 | Városháza színházterme, Ipolyság, Szlovákia
November 30-án, szombaton 17.00 órai kezdettel szervezik meg a Felvidéki Magyar Advent jótékonysági gálaműsort az ipolysági városháza színháztermében.
